**คู่มือสำหรับประชาชน : การขออนุญาตนำสิ่งปฏิกูลหรือวัสดุที่ไม่ใช้แล้วออกนอกบริเวณโรงงาน (สก.2)**

**หน่วยงานที่ให้บริการ :** สำนักบริหารจัดการกากอุตสาหกรรมกระทรวงอุตสาหกรรม

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

เป็นผู้ประกอบกิจการโรงงานตามพระราชบัญญัติโรงงาน พ.ศ. 2535  
 มีเอกสารประกอบการพิจารณาครบถ้วนถูกต้อง  
  
  
1. แบบขอคำขออนุญาตนำสิ่งปฏิกูลหรือวัสดุที่ไม่ใช้แล้วออกบริเวณโรงงาน (สก.2)  
  
1.1 ต้องเป็นแบบขอคำขออนุญาตนำสิ่งปฏิกูลหรือวัสดุที่ไม่ใช้แล้วออกบริเวณโรงงาน (สก.2) ที่กำหนดในประกาศกระทรวงอุตสาหกรรม เรื่องการกำจัดสิ่งปฏิกูลหรือวัสดุที่ไม่ใช้แล้ว พ.ศ. 2548 โดยสามารถถ่ายสำเนาหรือดาวน์โหลดได้จากเว็บไซต์ของ กรอ. โดยไม่อนุญาตให้เปลี่ยนหรือดัดแปลงรูปแบบเอกสาร  
  
1.2 รายละเอียดการกรอกข้อมูลในแบบคำขออนุญาตฯ ถูกต้องครบถ้วน (ถ้าไม่มีให้ระบุว่า&ldquo;ไม่มี&rdquo; หรือใช้เครื่องหมาย &ldquo;-&rdquo; แทน) ดังนี้  
  
(1) ข้อมูลทั่วไปของผู้ขออนุญาตต้องสอดคล้องกับข้อมูลในสำเนาใบอนุญาตประกอบกิจการโรงงาน (ร.ง.4) หรือ สำเนาใบรับแจ้งการประกอบกิจการโรงงาน (ร.ง.2) หรือสำเนาหนังสือรับรองการประกอบกิจการโรงงานในเขตประกอบการอุตสาหกรรมตามมาตรา 30 แห่งพระราชบัญญัติโรงงาน พ.ศ. 2535 (แบบ ข.2) หรือสำเนาหนังสืออนุญาตให้ใช้ที่ดินหรือประกอบกิจการในนิคมอุตสาหกรรม (แบบ กนอ.01/2) หรือสำเนาหนังสืออนุญาตให้ประกอบกิจการในนิคมอุตสาหกรรม (แบบ กนอ. 03/6)  
  
(2) รหัสของชนิดและประเภทของวัสดุที่ไม่ใช้แล้วต้องถูกต้องและสอดคล้องกับรายการวัสดุที่ไม่ใช้แล้วที่ขออนุญาต โดยพิจารณาจากภาคผนวกที่ 1 รหัสของชนิดและประเภทของสิ่งปฏิกูลหรือวัสดุที่ไม่ใช้แล้ว ตามประกาศกระทรวงอุตสาหกรรม เรื่อง การกำจัดสิ่งปฏิกูลหรือวัสดุที่ไม่ใช้แล้ว พ.ศ. 2548  
  
(3) รายการวัสดุที่ไม่ใช้แล้วต้องสอดคล้องกับสัญญาซื้อขาย หรือ สัญญาการให้บริการ หรือหนังสือยินยอมระหว่างผู้ใช้และให้บริการบำบัด/กำจัดวัสดุที่ไม่ใช้แล้ว เพื่อประกันความรับผิด-Liability (แบบ กอ.1) หรือใบอนุญาตส่งออกวัตถุอันตราย (วอ.6) หรือใบอนุญาตครอบครองวัตถุอันตราย (วอ.8) เพื่อการเก็บรักษา แล้วแต่กรณี  
  
(4) ปริมาณที่ขออนุญาตระบุน้ำหนักเป็น &ldquo;ตัน&rdquo; และต้องสอดคล้องกับปริมาณที่ระบุในสัญญาซื้อขาย หรือ สัญญาการให้บริการ หรือหนังสือยินยอมระหว่างผู้ใช้และ ผู้ให้บริการบำบัด/กำจัดสิ่งปฏิกูลหรือวัสดุที่ไม่ใช้แล้ว เพื่อประกันความรับผิด-Liability (แบบ กอ.1) หรือใบอนุญาตส่งออกวัตถุอันตราย (วอ.6) หรือใบอนุญาตครอบครองวัตถุอันตราย (วอ.8) เพื่อการเก็บรักษา แล้วแต่กรณี  
  
(5) วิธีการกำจัดต้องถูกต้องและสอดคล้องกับการประกอบกิจการโรงงานที่ผู้ให้ บริการได้รับอนุญาต หรือรายละเอียดวิธีการจัดการที่ชี้แจง โดยใช้รหัสเลข 3 หลักตามระบุไว้ในภาคผนวกที่ 4 หลักเกณฑ์และวิธีการในการจัดการสิ่งปฏิกูลหรือวัสดุที่ไม่ใช้แล้ว ตามประกาศกระทรวงอุตสาหกรรม เรื่อง การกำจัดสิ่งปฏิกูลหรือวัสดุที่ไม่ใช้แล้ว พ.ศ. 2548  
  
1.3 แบบคำขออนุญาต (สก.2) ทุกหน้าต้องมีการลงลายมือชื่อของผู้ขออนุญาต (ในกรณีที่เป็นนิติบุคคลให้ปฏิบัติตามข้อกำหนดในหนังสือรับรองการจดทะเบียนเป็นนิติบุคคล) หรือผู้ที่ได้รับมอบอำนาจให้ ลงนามแทนผู้ขออนุญาต ห้ามถ่ายสำเนาลายมือชื่อ  
  
1.4 กรณีมีรายการแก้ไขข้อมูลต้องลงนามกำกับการแก้ไขโดยผู้ขออนุญาตหรือผู้ที่ได้รับมอบหมายให้ดำเนินการแทน  
  
2. เอกสารประกอบคำขออนุญาตนำสิ่งปฏิกูลหรือวัสดุที่ไม่ใช้แล้วออกบริเวณโรงงาน (สก.2) 2.1 เอกสารของผู้ขออนุญาตและผู้ให้บริการ  
  
 (1) เอกสารแสดงสถานะผู้ขออนุญาตและผู้ให้บริการ กรณีเป็นบุคคล  
  
 (1.1) สำเนาบัตรประจำตัวประชาชนของผู้ขออนุญาต  
  
 (1.2) กรณีเป็นบุคคลต่างด้าวให้ใช้สำเนาหนังสือเดินทาง (Passport)   
  
 (1.3) เอกสารตาม (1.1) &ndash; (1.2) ต้องมีการลงนามรับรองเอกสารโดยผู้ขออนุญาตทุกหน้า  
  
 (2) เอกสารแสดงสถานะผู้ขออนุญาตและผู้ให้บริการ กรณีเป็นนิติบุคคล  
  
 (2.1) สำเนาหนังสือรับรองการจดทะเบียนนิติบุคคล ต้องคัดสำเนาไว้ไม่เกิน 6 เดือน นับตั้งแต่วันคัดสำเนาจนถึงวันที่ยื่นแบบคำขออนุญาตฯ  
  
 (2.2) สำเนาบัตรประจำตัวประชาชนของผู้แทนนิติบุคคล  
  
 (2.3) กรณีเป็นบุคคลต่างด้าวให้ใช้สำเนาหนังสือเดินทาง (Passport)   
  
 (2.4) เอกสารตาม (2.1) - (2.3) ต้องมีการลงนามรับรองเอกสารโดยผู้ขออนุญาต  
  
 (3) เอกสารการมอบอำนาจ  
  
(3.1) ต้นฉบับมอบอำนาจให้ดำเนินการแทนอย่างใดอย่างหนึ่งเพียงอย่างเดียวที่ติดอากรแสตมป์ 10 บาท หรือสำเนาต้นฉบับหนังสือมอบอำนาจกรณีเป็นการมอบหมายให้ดำเนินการแทนหลายอย่างโดยให้ติดอากรแสตมป์ 30 บาท แล้วแต่กรณี (ต้องมีพยาน 2 คน)  
  
 (3.2) สำเนาบัตรประจำตัวประชาชนของผู้มอบและผู้รับมอบอำนาจ   
  
 (3.3) สำเนาทะเบียนบ้านของผู้มอบและผู้รับมอบอำนาจ  
  
 (3.4) สำเนาบัตรประจำตัวประชาชนของพยาน 2 คน  
  
 (3.5) เอกสารตาม (3.1) &ndash; (3.4) ต้องมีการลงนามรับรองเอกสารโดยผู้ขออนุญาตทุกหน้า  
  
.2.2 เอกสารประกอบการพิจารณาอนุญาต  
  
 (1) เอกสารทั่วไป  
  
 (1.1) หนังสือยินยอมระหว่างผู้ใช้และผู้ให้บริการบำบัด/กำจัดสิ่งปฏิกูลหรือวัสดุที่ไม่ใช้แล้ว เพื่อประกันความรับผิด-Liability (แบบ กอ.1) ซึ่งมีอายุอยู่ในช่วงระยะเวลาที่ขออนุญาต และผู้ขออนุญาตและผู้ให้บริการมีการลงนามในสัญญาฯ หรือหนังสือยินยอมฯ ถูกต้องครบถ้วน ห้ามถ่ายสำเนาลายมือชื่อ (ต้องมีพยาน 2 คน) ทั้งนี้ รหัสและรายการของวัสดุที่ไม่ใช้แล้ว ปริมาณ และวิธีจัดการ จะต้องสอดคล้องกับรายละเอียดที่ระบุในแบบคำขออนุญาตฯ  
  
กรณีที่เป็นวัสดุที่ไม่ใช้แล้วซึ่งมีคุณลักษณะไม่เป็นของเสียอันตรายสามารถใช้สัญญาซื้อขาย หรือสัญญาการให้บริการ หรือหนังสือรับรองการนำไปใช้ประโยชน์แทนแบบ กอ.1 ได้  
  
 (1.2) รายละเอียดกระบวนการผลิตพร้อมระบุขั้นตอนที่ทำให้เกิดวัสดุที่ไม่ใช้แล้ว (Process Chart) ที่แนบจะต้องระบุรายละเอียดกระบวนการผลิตพร้อมระบุขั้นตอนที่ทำให้เกิดวัสดุที่ไม่ใช้แล้วตามที่ขออนุญาต เพื่อใช้ประกอบการพิจารณาว่ารหัสของชนิดและประเภทของวัสดุที่ไม่ใช้แล้วที่ขออนุญาตถูกต้องและสอดคล้องกับรายการวัสดุที่ไม่ใช้แล้วที่ยื่นขออนุญาต  
  
 (1.3) รูปถ่ายของเสียพร้อมคำอธิบายประกอบลักษณะวัสดุที่ไม่ใช้แล้ว เช่น วัสดุที่ไม่ใช้แล้วคืออะไร มีองค์ประกอบหรือทำจากวัสดุอะไร เป็นต้น  
  
 (2) เอกสารเฉพาะด้านเทคนิค (แล้วแต่กรณี)  
  
 (2.1) เอกสารข้อมูลความปลอดภัย (Safety Data Sheet : SDS) ใช้ในกรณีที่วัสดุที่ไม่ใช้แล้วที่ก่อนใช้งานหรือหมดอายุเป็นวัสดุพื้นฐานที่มีเอกสารข้อมูลความปลอดภัย หรือวัสดุที่ไม่ใช้แล้วปนเปื้อนด้วยสารเคมีที่มีเอกสารข้อมูลความปลอดภัย เช่น สารเคมีเสื่อมสภาพ วัตถุดิบเสื่อมสภาพ ผลิตภัณฑ์ซึ่งเป็นสารเคมีไม่ได้คุณภาพหรือเสื่อมสภาพ ฉนวนใช้งานแล้วหรือเสื่อมสภาพน้ำมันหล่อเย็นหรือน้ำยาหล่อเย็นที่ใช้งานแล้วหรือเสื่อมสภาพ น้ำมันใช้แล้วชนิดต่างๆ สารเร่งปฏิกิริยาที่ใช้งานแล้วหรือเสื่อมสภาพ รวมถึง กรณีที่เป็นวัสดุดูดซับ หรือวัสดุตัวกรอง หรือผ้าสำหรับเช็ด หรือบรรจุภัณฑ์ปนเปื้อน หรือวัสดุปนเปื้อนต่างๆ ที่ปนเปื้อน วัสดุที่ไม่ใช้แล้วดังกล่าว (เพื่อพิสูจน์ความเป็นอันตราย หรือพิจารณาความเหมาะสมในการนำไปจัดการ)  
  
(2.2) ผลวิเคราะห์ของเสีย(แล้วแต่กรณี) ซึ่งมีอายุไม่เกิน 1 ปี และต้องวิเคราะห์โดยห้องปฏิบัติการวิเคราะห์ที่ขึ้นทะเบียนกับกรมโรงงานอุตสาหกรรมและสามารถวิเคราะห์ประเภทของสารมลพิษตามที่ได้ขึ้นทะเบียนไว้ หรือห้องปฏิบัติการวิเคราะห์ของหน่วยงานราชการโดยตัวอย่างของวัสดุที่ไม่ใช้แล้วที่ต้องการพิสูจน์ความเป็นอันตราย เช่น กากตะกอนจากระบบบำบัดน้ำเสีย น้ำล้างชิ้นงาน ฝุ่น/ตะกอนจากระบบบำบัดมลพิษอากาศ อิฐทนไฟใช้แล้ว แกนและแบบหล่อที่ใช้ในการหลอมหล่อโลหะ เป็นต้นโดยมีรายละเอียดดังนี้  
  
การวิเคราะห์ของเสีย  
  
กรณีที่ต้องทำการวิเคราะห์  
  
1) ผลวิเคราะห์ค่าความเข้มข้นทั้งหมดของสิ่งเจือปน (Total Concentration Analysis) ตามข้อ 5.1 และ/หรือผลวิเคราะห์ด้วยวิธีสกัดสาร (Waste Extraction Test) ตามข้อ 5.2 และปริมาณความเข้มข้นของสารอินทรีย์อันตรายตามข้อ 4.4 ของภาคผนวก 2 ประกาศกระทรวงอุตสาหกรรม เรื่อง การกำจัดสิ่งปฏิกูลหรือวัสดุที่ไม่ใช้แล้ว พ.ศ. 2548  
  
กรณีที่ 1 มีข้อโต้แย้งว่า วัสดุที่ไม่ใช้แล้วไม่เป็นของเสียอันตราย  
  
กรณีที่ 2 บำบัด/กำจัดโดยวิธีฝังกลบ (รหัสกำจัด 071 &ndash; 073)  
  
กรณีที่ 3 บำบัด/กำจัดของเสียจำพวกกากตะกอน น้ำล้าง กรด-ด่างใช้แล้ว โดยใช้รหัสกำจัด 049 และ 052  
  
2) ผลวิเคราะห์ค่าความร้อนสุทธิ (Net Calorific Value หรือ Lower Heating Value) ในหน่วยกิโลแคลอรี่ต่อกิโลกรัม  
  
กรณีที่จะใช้วัสดุที่ไม่ใช้แล้วเป็นเชื้อเพลิงทดแทนและเชื้อเพลิงผสม (รหัสกำจัด 041 และ 042) เฉพาะวัสดุที่ไม่ใช้แล้วซึ่งมาจากหน่วยการผลิตที่ไม่ทราบชนิดวัสดุที่ไม่ใช้แล้วและ/หรือค่าความร้อนแน่ชัด  
  
3) ผลวิเคราะห์มลสารโดยน้ำหนัก ในรูปออกไซด์ของ 4 ธาตุหลัก (Si, Al, Fe, Ca)กรณีที่จะใช้วัสดุที่ไม่ใช้แล้วเป็นวัตถุดิบทดแทน (รหัสกำจัด 044)  
  
4) ผลวิเคราะห์น้ำเสีย (พารามิเตอร์ตาม ประกาศกระทรวงอุตสาหกรรม ฉบับที่ 2 (พ.ศ. 2539) ออกตามความใน พ.ร.บ. โรงงาน พ.ศ. 2535 เรื่องกำหนดคุณลักษณะของน้ำทิ้งที่ระบายออกจากโรงงาน ลงวันที่ 14 มิถุนายน 2539  
  
กรณีที่บำบัด/กำจัดโดยใช้รหัสกำจัด 061 066 และ 065  
  
5) ผลวิเคราะห์น้ำเสียที่จำเป็นต้องวิเคราะห์พารามิเตอร์อย่างน้อย ดังต่อไปนี้ค่าบีโอดี ค่าซีโอดี น้ำมันและไขมัน ทีดีเอส ความเป็นกรดและด่าง และค่าความร้อนสุทธิ กรณีบำบัด/รีไซเคิลน้ำมันปนน้ำที่อยู่ในรูปอิมัลชัน ได้แก่Coolant และ Emulsify liquid (รหัสของเสีย 12 01 08, 12 01 09 และ 13 08 02)  
  
 (2.3) สำเนาใบอนุญาตส่งออกวัตถุอันตราย (วอ.6) ที่ยังมีอายุอยู่ในช่วงเวลาที่ยื่นแบบคำขออนุญาตพร้อมสำเนาเอกสารสำหรับเจ้าหน้าที่บันทึกปริมาณวัตถุอันตรายที่มาถึงด่านศุลกากร ใช้กรณีที่ผู้ขออนุญาตต้องการให้ผู้ให้บริการนำออกไปเพื่อรวบรวมและส่งออกวัสดุที่ไม่ใช้แล้ว ไปจัดการยังต่างประเทศ รหัสกำจัด 081 โดยรายการวัสดุที่ไม่ใช้แล้ว และปริมาณที่ระบุในแบบ สก. 2 ต้องสอดคล้องกับ วอ.6  
  
 (2.4) สำเนาใบอนุญาตครอบครองวัตถุอันตราย (วอ.8) เพื่อการเก็บรักษาที่ยังมีอายุอยู่ในช่วงเวลาที่ยื่นแบบคำขออนุญาต ใช้กรณีที่ผู้ขออนุญาตต้องการให้ผู้ให้บริการนำไปเก็บรวบรวมก่อนนำไปกลับไปใช้ประโยชน์อื่น รหัสกำจัด 021 โดยรายการวัสดุที่ไม่ใช้แล้ว และปริมาณที่ระบุในแบบ สก. 2 ต้องสอดคล้องกับ วอ.8  
  
 (2.5) สัญญาการให้บริการ หรือหนังสือยินยอมระหว่างผู้ให้บริการและผู้ส่งออกหรือโรงงานรีไซเคิลวัสดุที่ไม่ใช้แล้ว เฉพาะกรณีใช้รหัสกำจัด 021  
  
(2.6) สำเนาโฉนดที่ดินรูปถ่ายพื้นที่และพื้นที่โดยรอบ เฉพาะกรณีนำวัสดุที่ไม่ใช้แล้วไปถมที่ลุ่ม หรือนำไปใช้เป็นสารปรับปรุงดิน หรือนำไปใช้ประโยชน์อย่างอื่นในเชิงพื้นที่ ซึ่งมีผลในการเปลี่ยนแปลงสภาพภูมิทัศน์หรือสภาพแวดล้อมเดิมของพื้นที่เดิม ซึ่งวัสดุที่ไม่ใช้แล้วดังกล่าวต้องถูกบดย่อยให้มีขนาดใกล้เคียงวัสดุตามธรรมชาติ ในลักษณะมวลหยาบ หรือมวลละเอียด  
  
นอกจากนี้ ในกรณีที่ผู้ขออนุญาตต้องการนำวัสดุที่ไม่ใช้แล้วที่ไม่เป็นของเสียอันตรายไปใช้ทำปุ๋ยหมัก ปุ๋ยอินทรีย์ ปุ๋ยอินทรีย์ชีวภาพ หรือสารปรับปรุงดินโดยตรงในพื้นที่ทางการเกษตรของเกษตรกร รหัสกำจัด 083 ต้องแนบสำเนาโฉนดที่ดินประกอบการพิจารณาด้วย  
  
(2.7) สำเนาหนังสือรับรองการขึ้นทะเบียนเกษตรกร/การขึ้นทะเบียนฟาร์ม/บัตรสมาชิกสหกรณ์ สมาคมทางด้านเกษตร/ปศุสัตว์/ประมง/หนังสือรับรองการประกอบอาชีพเกษตรกรรมจากหน่วยงานราชการ/หน่วยงานท้องถิ่น/กำนัน/ผู้ใหญ่บ้าน ในกรณีที่ผู้ขออนุญาตต้องการนำวัสดุที่ไม่ใช้แล้วที่ไม่เป็นของเสียอันตรายไปใช้เป็นอาหารสัตว์ รหัสกำจัด 084 หรือนำไปใช้ทำปุ๋ยหมัก ปุ๋ยอินทรีย์ ปุ๋ยอินทรีย์ชีวภาพ หรือสารปรับปรุงดินโดยตรงในพื้นที่ทางการเกษตรของเกษตรกร รหัสกำจัด 083  
  
(2.8) หนังสือให้ความเห็นทางวิชาการจากหน่วยงานราชการว่าวัสดุที่ไม่ใช้แล้วดังกล่าวสามารถนำไปใช้เป็นปุ๋ยหมัก ปุ๋ยอินทรีย์ ปุ๋ยอินทรีย์ชีวภาพ หรือสารปรับปรุงดินได้ในกรณีที่ผู้ขออนุญาตต้องการนำวัสดุที่ไม่ใช้แล้วที่ไม่เป็นของเสียอันตรายไปใช้เป็นส่วนผสมในการปุ๋ยหมัก ปุ๋ยอินทรีย์ ปุ๋ยอินทรีย์ชีวภาพ หรือสารปรับปรุงดินรหัสกำจัด 083 ยกเว้นวัสดุที่ไม่ใช้แล้วบางประเภทที่มีข้อมูลทางวิชาการซึ่งเป็นที่แพร่หลายทั่วไปว่าสามารถนำไปใช้เป็นส่วนผสมในการทำปุ๋ยหมัก ปุ๋ยอินทรีย์ ปุ๋ยอินทรีย์ชีวภาพ หรือสารปรับปรุงดินได้ เช่น ขี้เถ้าชีวมวล ขี้เถ้าแกลบ เศษพืช เป็นต้น โดยต้องนำไปใช้ในอัตราส่วนที่เหมาะสมตามหลักวิชาการ  
  
(2.9) รายละเอียดวิธีการรีไซเคิล หรือการบำบัด/กำจัดหรือการนำไปใช้ประโยชน์ในกรณีที่นำวัสดุที่ไม่ใช้แล้วไปจัดการด้วยวิธีการต่างๆ ที่ต้องการหลายละเอียดเพิ่มเติมประกอบการพิจารณา ได้แก่ รหัสกำจัด 031 039 049 052 053 059 061 062 063 064 069 และ 079ทั้งนี้ กรณีที่ผู้ขออนุญาตยื่นแบบคำขออนุญาต สก.2 ผ่านระบบอิเล็กทรอนิกส์ของกรมโรงงานอุตสาหกรรมต้องแนบอิเล็กทรอนิกส์ไฟล์ของเอกสารในข้อ 2.2 (1.2) &ndash; (1.3) และ 2.3 (2.1) &ndash; (2.9) เฉพาะกรณีตามรูปแบบและขนาดไฟล์ตามที่กรมโรงงานอุตสาหกรรมกำหนด  
  
หมายเหตุ \*\* กรณีคำขอหรือรายการเอกสารประกอบการพิจารณาไม่ถูกต้องหรือไม่ครบถ้วน และไม่อาจแก้ไข/เพิ่มเติมได้ในขณะนั้น ผู้รับคำขอและผู้ยื่นคำขอจะต้องลงนามบันทึกความบกพร่องในรายการเอกสาร/หลักฐาน ร่วมกัน พร้อมกำหนดระยะเวลาให้ผู้ยื่นคำขอดำเนินการแก้ไข/เพิ่มเติม หากผู้ยื่นคำขอไม่ดำเนินการแก้ไข/เพิ่มเติมได้ภายในระยะเวลาที่กำหนด ผู้รับคำขอจะดำเนินการคืนคำขอและเอกสารประกอบการพิจารณา  
 \*\* พนักงานเจ้าหน้าที่จะยังไม่พิจารณาคำขอ และยังไม่นับระยะเวลาดำเนินงาน จนกว่าผู้ยื่นคำขอจะดำเนินการแก้ไขคำขอหรือยื่นเอกสารเพิ่มเติมครบถ้วนตามบันทึกความบกพร่องนั้นเรียบร้อยแล้ว  
  
 \*\* ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: (วันเสาร์ เปิดให้บริการ 8.30 - 12.00 น.))  ศูนย์บริการสารพันทันใจ กรมโรงงานอุตสาหกรรม ชั้น 1 อาคารกรมโรงงานอุตสาหกรรม ถ.พระรามที่ 6 เขตราชเทวี กทม. 10400/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันเสาร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. |
| **สถานที่ให้บริการ**  (หมายเหตุ: -)  สำนักบริหารจัดการกากอุตสาหกรรม กรมโรงงานอุตสาหกรรม ชั้น 4 ถนนพระรามที่ 6 แขวงทุ่งพญาไท เขตราชเทวี กรุงเทพฯ 10400/ไปรษณีย์ | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. |
| **สถานที่ให้บริการ**  (หมายเหตุ: (เจ้าหน้าที่จะพิจารณาความถูกต้องครบถ้วนของเอกสารในเวลาราชการ))  http://www2.diw.go.th/e-license/login.asp/เว็บไซท์และช่องทางออนไลน์ | **ระยะเวลาเปิดให้บริการ** เปิดให้บริการตลอด 24 ชั่วโมง |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 30 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  จนท.รับเรื่องคำขอ และตรวจสอบเอกสารการยื่นประกอบพิจารณาในเบื้องต้น  (หมายเหตุ: (1. หากครบถ้วน จนท. ออกใบรับเรื่องให้ผุู้ขอ 2. หากไม่ครบถ้วน แต่สามารถแก้ไขได้ทันที ผู้ขอสามารถยื่นเพิ่มเติมได้ 3. หากไม่ครบถ้วนและไม่สามารถแก้ไขได้ในทันที จนท.แจ้งความบกพร่องและรายการเอกสารหรือหลักฐานที่จะต้องยื่นเพิ่มเติม และคืนเรื่องเดิมให้ผู้ขอแก้ไขเอกสาร )) | 1 วัน | - |
| 2) | **การพิจารณา**  เจ้าหน้าที่ (วิศวกร/นักวิทยาศาสตร์) พิจารณาคำขอ  (หมายเหตุ: -) | 14 วัน | สำนักบริหารจัดการกากอุตสาหกรรม |
| 3) | **การพิจารณา**  เจ้าหน้าที่ยื่นคำขอให้ผู้ซึ่งได้รับมอบหมายพิจารณา  (หมายเหตุ: (1. หากไม่เห็นชอบ ผู้ซึ่งได้รับมอบหมายพิจารณาจะคืนเรื่องคำขอให้เจ้าหน้าที่นำกลับไปพิจารณาซ้ำ 2. หากเห็นชอบอนุญาต ผู้ซึ่งได้รับมอบหมายพิจารณาจะลงนามในใบอนุญาต)) | 12 วัน | สำนักบริหารจัดการกากอุตสาหกรรม |
| 4) | **การลงนาม/คณะกรรมการมีมติ**  เจ้าหน้าที่เสนอใบอนุญาตให้ผู้ซึ่งได้รับมอบหมายลงนาม และแจ้งผลให้ผู้ขอ  (หมายเหตุ: -) | 3 วัน | สำนักบริหารจัดการกากอุตสาหกรรม |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (กรณีบุคคล : ลงนามรับรองเอกสารโดยผู้ขออนุญาตทุกหน้า กรณีนิติบุคคล : มีการลงนามรับรองเอกสารและประทับตราบริษัทโดย ผู้ขออนุญาตทุกหน้า กรณีมอบอำนาจ : 1. ผู้มอบอำนาจ 1 ชุด / ผู้รับมอบอำนาจ 1 ชุด  2. พยานจำนวน 2 คน อย่างละ 1 ชุด \*\*\* ใช้หนังสือเดินทาง (กรณีบุคคลต่างด้าว) ) | กรมการปกครอง |
| 2) | **สำเนาทะเบียนบ้าน**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (กรณีบุคคล : ลงนามรับรองเอกสารโดยผู้ขออนุญาตทุกหน้า กรณีนิติบุคคล : มีการลงนามรับรองเอกสารและประทับตราบริษัทโดย ผู้ขออนุญาตทุกหน้า กรณีมอบอำนาจ : 1. ผู้มอบอำนาจ 1 ชุด / ผู้รับมอบอำนาจ 1 ชุด  2. พยานจำนวน 2 คน อย่างละ 1 ชุด \*\*\* ใช้หนังสือเดินทาง (กรณีบุคคลต่างด้าว) ) | กรมการปกครอง |
| 3) | **หนังสือรับรองนิติบุคคล**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (ออกไม่เกิน 6 เดือน /มีการลงนามรับรองเอกสารและประทับตราบริษัทโดยผู้ขอฯ ทุกหน้า) | กรมพัฒนาธุรกิจการค้า |
| 4) | **หนังสือมอบอำนาจ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (1. ติดอากรแสตมป์ มีการลงนามรับรองเอกสารและประทับตราบริษัท   โดยผู้ขออนุญาตทุกหน้า \*\*\* กรณีใช้สำเนา ผู้มีอำนาจต้องลงนามรับรองเอกสาร\*\*\*) | - |
| 5) | **สำเนาใบอนุญาตประกอบกิจการโรงงาน (ร.ง.4)**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (หรือ  1. สำเนาใบรับแจ้งการประกอบกิจการโรงงาน (ร.ง.2)  2. สำเนาหนังสือรับรองการประกอบกิจการโรงงานในเขตประกอบการอุตสาหกรรมตามมาตรา 30 แห่งพระราชบัญญัติโรงงาน พ.ศ. 2535 (แบบ ข.2)  3.สำเนาหนังสืออนุญาตให้ใช้ที่ดินหรือประกอบกิจการในนิคมอุตสาหกรรม (แบบ กนอ. 01/2)  4. สำเนาหนังสืออนุญาตให้ประกอบกิจการในนิคมอุตสาหกรรม (แบบ กนอ. 03/6) ทุกหน้า ) | กรมโรงงานอุตสาหกรรม |
| 6) | **สัญญาซื้อขาย หรือ สัญญาการให้บริการ หรือหนังสือยินยอมระหว่างผู้ใช้และผู้ให้บริการบำบัด/กำจัดสิ่งปฏิกูลหรือวัสดุที่ไม่ใช้แล้ว เพื่อประกันความรับผิด - Liability (แบบ กอ.1)**  **ฉบับจริง** 1 ชุด  **สำเนา** 0 ชุด  **หมายเหตุ** (\*\*\* กรณีใช้สำเนา ผู้มีอำนาจต้องลงนามรับรองเอกสาร\*\*\*) | กรมโรงงานอุตสาหกรรม |
| 7) | **รายละเอียดกระบวนการผลิตพร้อมระบุขั้นตอนที่ทำให้เกิดวัสดุที่ไม่ใช้แล้ว (Process Chart)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรมโรงงานอุตสาหกรรม |
| 8) | **รูปถ่ายวัสดุที่ไม่ใช้แล้วพร้อมคำอธิบายประกอบ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรมโรงงานอุตสาหกรรม |
| 9) | **เอกสารข้อมูลความปลอดภัย (Safety Data Sheet: SDS)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (เฉพาะกรณีที่วัสดุที่ไม่ใช้แล้วที่ก่อนใช้งานหรือหมดอายุเป็นวัสดุพื้นฐานที่มีเอกสารข้อมูลความปลอดภัย หรือวัสดุที่ไม่ใช้แล้วปนเปื้อนด้วยสารเคมีที่มีเอกสารข้อมูลความปลอดภัย) | กรมโรงงานอุตสาหกรรม |
| 10) | **ผลวิเคราะห์วัสดุที่ไม่ใช้แล้ว ซึ่งมีอายุไม่เกิน 1 ปี และต้องวิเคราะห์โดยห้องปฏิบัติการวิเคราะห์ที่ขึ้นทะเบียนกับ กรอ. และสามารถวิเคราะห์ประเภทของสารมลพิษตามที่ได้ขึ้นทะเบียนไว้ หรือห้องปฏิบัติการวิเคราะห์ของหน่วยงานราชการ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (เฉพาะกรณีวัสดุที่ไม่ใช้แล้วมีลักษณะเป็นสารผสมและ/หรือก่อนใช้งานไม่มี SDS กำกับ หรือจำเป็นต้องวิเคราะห์ลักษณะและสมบัติความเป็นอันตรายของวัสดุที่ไม่ใช้แล้วเพื่อตรวจสอบรหัสของเสียและวิธีการกำจัด โดยพารามิเตอร์ที่วิเคราะห์จะต้องพิจารณาให้สอดคล้องกับวิธีบำบัด/กำจัดวัสดุที่ไม่ใช้แล้วและการจัดการของเสียขั้นสุดท้าย \*\*\* กรณีใช้สำเนา ผู้มีอำนาจต้องลงนามรับรองเอกสาร\*\*\*) | กรมโรงงานอุตสาหกรรม |
| 11) | **สำเนาใบอนุญาตส่งออกวัตถุอันตราย (วอ.6) พร้อมสำเนาเอกสารสำหรับเจ้าหน้าที่บันทึกปริมาณวัตถุอันตรายที่มาถึงด่านศุลกากร**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (เฉพาะกรณีส่งออกวัสดุที่ไม่ใช้แล้วที่เป็นวัตถุอันตรายตามบัญชี 5.2 แห่ง พ.ร.บ. วัตถุอันตราย พ.ศ. 2535 (รหัสกำจัด 081)) | กรมโรงงานอุตสาหกรรม |
| 12) | **สำเนาใบอนุญาตมีไว้ในครอบครองซึ่งวัตถุอันตราย (วอ.8) เพื่อการเก็บรักษา**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (เฉพาะกรณีกักเก็บในภาชนะบรรจุ วัสดุที่ไม่ใช้แล้วที่เป็นวัตถุอันตรายตามบัญชี 5.2 แห่ง พ.ร.บ. วัตถุอันตราย พ.ศ. 2535 (รหัสกำจัด 021)) | กรมโรงงานอุตสาหกรรม |
| 13) | **สำเนาสัญญาการให้บริการ หรือหนังสือยินยอมระหว่างผู้ให้บริการและผู้ส่งออกหรือโรงงานรีไซเคิลวัสดุที่ไม่ใช้แล้ว**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (เฉพาะกรณีกักเก็บวัสดุไม่ใช้แล้ว (รหัสกำจัด 021)) | กรมโรงงานอุตสาหกรรม |
| 14) | **สำเนาโฉนดที่ดิน รูปถ่ายพื้นที่และพื้นที่โดยรอบ**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (เฉพาะกรณีนำวัสดุที่ไม่ใช้แล้วไปถมที่ลุ่ม (รหัสกำจัด 082) หรือนำไปใช้เป็นสารปรับปรุงดิน (รหัสกำจัด 083) หรือนำไปใช้ประโยชน์อย่างอื่นในเชิงพื้นที่ ซึ่งมีผลในการเปลี่ยนแปลงสภาพภูมิทัศน์หรือสภาพแวดล้อมเดิมของพื้นที่เดิม) | กรมที่ดิน |
| 15) | **สำเนาหนังสือรับรองการขึ้นทะเบียนเกษตรกร/การขึ้นทะเบียนฟาร์ม/บัตรสมาชิกสหกรณ์ สมาคมทางด้านเกษตร/ปศุสัตว์/ประมง/หนังสือรับรองการประกอบอาชีพเกษตรกรรมจากหน่วยงานราชการ/หน่วยงานท้องถิ่น/กำนัน/ผู้ใหญ่บ้านตามเหตุอันสมควรและเชื่อถือได้**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (เฉพาะกรณีนำวัสดุที่ไม่ใช้แล้วไปใช้ประโยชน์ทางด้านเกษตรกรรม/ ปศุสัตว์/ประมง ) | - |
| 16) | **สำเนา หนังสือรับรองหรือให้ความเห็นทางวิชาการจากหน่วยงานราชการที่เกี่ยวข้องว่า วัสดุที่ไม่ใช้แล้ว สามารถนำไปใช้เป็นหรือใช้เป็นองค์ประกอบของปุ๋ยหมัก ปุ๋ยอินทรีย์ ปุ๋ยอินทรีย์ชีวภาพ หรือสารปรับปรุงดินได้จริง โดยจะไม่ส่งผลกระทบต่อสิ่งแวดล้อมและสุขภาพมนุษย์เมื่อนำไปใช้งาน**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (เฉพาะกรณีวัสดุที่ไม่ใช้แล้วไม่ชัดเจนว่าสามารถนำไปจัดการด้วยการหมักทำปุ๋ยหรือสารปรับปรุงดิน (รหัสกำจัด 083)) | - |
| 17) | **รายละเอียดวิธีการรีไซเคิล หรือการบำบัด/กำจัด หรือการนำไปใช้ประโยชน์**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (เฉพาะกรณีที่ไม่ปรากฏข้อมูลที่ทราบกันทั่วไปว่า ประเภทวัสดุที่ไม่ใช้แล้วดังกล่าว ทั้งในด้านปริมาณและด้านคุณภาพ สามารถดำเนินการเชิงอุตสาหกรรมได้จริง) | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| *ไม่มีข้อมูลค่าธรรมเนียม* | | |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กรมโรงงานอุตสาหกรรม, 75/6 ถนนพระรามที่ 6 แขวงทุ่งพญาไท เขตราชเทวี กรุงเทพมหานคร 10400  (หมายเหตุ: -) |
| 2) | pr@diw.mail.go.th  (หมายเหตุ: -) |
| 3) | โทรศัพท์ 02 202 4000 โทรสาร 02 354 3390  (หมายเหตุ: -) |
| 4) | ศูนย์รับเรื่องราวร้องทุกข์ ทำเนียบรัฐบาล ตู้ ปณ. 1111  (หมายเหตุ: -) |
| 5) | เว็บไซต์ http://www.1111.go.th  (หมายเหตุ: -) |
| 6) | โทรศัพท์สายด่วนของรัฐบาล เลขหมาย 1111  (หมายเหตุ: -) |
| 7) | ศูนย์ดำรงธรรม กระทรวงมหาดไทย  (หมายเหตุ: -) |
| 8) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | แบบคำขออนุญาตนำสิ่งปฏิกูลหรือวัสดุที่ไม่ใช้แล้วออกนอกบริเวณโรงงาน สก.2  (หมายเหตุ: -) |
| 2) | ตัวอย่างการกรอกแบบฟอร์ม  (หมายเหตุ: -) |

**หมายเหตุ**

คู่มือการใช้ระบบอิเล็กทรอนิกส์  
  
http://www2.diw.go.th/iwmb/manual.asp

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 21/07/2558